અગ્રણી ખાનગી બેન્ક આઇસીઆઇસીઆઇ બેન્ક અને એચડીએફસી બેન્કના જાન્યુઆરીથી માર્ચ મહિનાના ચોથા ત્રિમાસિક સમયગાળાનાં પરિણામ અપેક્ષા કરતાં સારાં આવતાં અને એનપીએની સમસ્યા ઉકેલવા માટેના નવાં માળખાં અંગેના આશાવાદે પાછલાં કેટલાંક સેશનમાં બેન્કોના શેરમાં તેજીની ચાલ નોંધાઇ હતી. પાછલાં સપ્તાહે શુક્રવારે ઇન્ટ્રા ડે ટ્રેડિંગમાં બેન્ક નિફ્ટી ૨૨,૮૫૩ પોઇન્ટની નવી ઊંચાઇ બનાવી હતી, જોકે ત્યાર બાદ ઘટાડો નોંધાયો હતો. જાહેર ક્ષેત્રની બેન્કોના શેરમાં પણ ઘટાડાની અસર જોવાઇ હતી.